text: মাওলানা ওবায়দুল হক বাংলাদেশের সিলেট জেলার একজন রাজনীতিবিদ ও সংসদ সদস্য ছিলেন। তিনি মিনার প্রতীক নিয়ে বাংলাদেশ খেলাফত মজলিসের প্রার্থী হিসেবে ইসলামী ঐক্যজোট থেকে ১৯৯১ সালের নির্বাচনে সিলেট-৫ আসন থেকে সাংসদ নির্বাচিত হয়েছিলেন।
  
  জন্ম ও প্রাথমিক জীবন 
  ওবায়দুল হক ১৯৩৪ সালে ব্রিটিশ ভারতের আসামের সিলেট জেলার জকিগঞ্জের খলাছড়ার উজিরপুর গ্রামে জন্মগ্রহণ করেন।
  
  শিক্ষা জীবন 
  ওবায়দুল হক নিজ গ্রামের পাশেই একটি প্রাথমিক বিদ্যালয়ে ভর্তি হয়ে লেখাপড়া শেষ করে দুবাগ জুনিয়র হাইস্কুলে ভর্তি হয়ে অষ্টম শ্রেণি পর্যন্ত লেখাপড়া করে গোলাপগঞ্জের ঢাকা উত্তর রানাপিং মাদরাসায় ভর্তি হন। এর পর  ঢাকার বড়কাটার আশরাফুল উলূম মাদরাসায় ভতি হয়ে উচ্চশিক্ষা সম্পন্ন করেন।
  
  রাজনৈতিক ও কর্মজীবন 
  ওবায়দুল হক সিলেটের কানাইঘাট উপজেলার রাজাগঞ্জ ইউনিয়নের লালারচক মাদ্রাসায় শিক্ষক হিসেবে যোগ দিয়ে কর্মজীবন শুরু করেন।এর পর ১৯৬০ সালে রানাপিং মাদরাসায় শিক্ষক হিসেবে আমৃত্যু দায়িত্ব পালন করেন। 
  
  ওবায়দুল হক তিনি সিলেটের গোলাপগঞ্জ উপজেলার রানাপিং মাদ্রাসার মুহাদ্দিস ছিলেন। তিনি মিনার প্রতীক নিয়ে বাংলাদেশ খেলাফত মজলিসের প্রার্থী হিসেবে ইসলামী ঐক্যজোট থেকে ১৯৯১ সালের নির্বাচনে সিলেট-৫ আসন থেকে সাংসদ নির্বাচিত হয়েছিলেন।
  
  মৃত্যু 
  ১৭ জানুয়ারী ২০০৮ সালে ওবায়দুল হক মৃত্যুবরণ করেন।
  
  আরো দেখুন
   পঞ্চম জাতীয় সংসদ নির্বাচন, ১৯৯১
  
  তথ্যসূত্র
  
  বহিঃসংযোগ 
  
   List of 5th Parliament Members - © 2013 Bangladesh Parliament
  
  বিষয়শ্রেণী:সিলেট জেলার রাজনীতিবিদ
  বিষয়শ্রেণী:১৯৩৪-এ জন্ম
  বিষয়শ্রেণী:পঞ্চম জাতীয় সংসদ সদস্য
  বিষয়শ্রেণী:২০০৮-এ মৃত্যু
title: ওবায়দুল হক